
Бүген Мәскәүгә эш сәфәре кысаларында Татарстан Республикасы Президенты Рөстәм Миңнеханов Россия Тышкы эшләр министры Сергей Лавров белән очрашты. Очрашу РФ Тышкы эшләр министрлыгы бинасында узды.

РФ Тышкы эшләр министры Сергей Лавров Рөстәм Миңнехановка ведомство бүләген – «Халыкара хезмәттәшлеккә керткән өлеше өчен» Тышкы эшләр министрлыгының күкрәк тамгасын тапшырды.

Бүген Татарстан Республикасы Президенты Рөстәм Миңнеханов Мәскәүдә эш сәфәрендә. Сәфәренең төп максаты – Мәскәүдә Татарстан Республикасының традицион Мәдәният көннәрендә катнашу.

Бүген Татарстан Республикасы Президенты Рөстәм Миңнеханов һәм Россия Оборона министры урынбасары Тимур Иванов Казан хәрби госпиталендә булдылар.

«Сообщество» форумы – җәмгыять, бизнес һәм хакимият арасында диалог өчен абруйлы мәйданчык, идеяләр эзләү һәм актуаль карарлар эшләү урыны ул. Бүген бу хакта Татарстан Республикасы Президенты Рөстәм Миңнеханов «Сообщество» форумының пленар сессиясендә хәбәр итте. Чара «Казан Экспо» күргәзмә үзәгендә узды.


Бүген Татарстан Республикасы Президенты Рөстәм Миңнеханов Тарихи җирлекләрдә шәһәр төзелеше эшчәнлеге мәсьәләләре буенча ведомствоара комиссиянең чираттагы утырышын уздырды.

Утырыш Татарстан Республикасы Хөкүмәте Йортында узды, анда Татарстан Республикасы Президенты ярдәмчесе Олеся Балтусова, Казан мэры Илсур Метшин, Мәдәни мирас объектларын саклау буенча Татарстан Республикасы комитеты вәкилләре катнашты.

Бүген Казан Кремлендә Татарстан Республикасының иң яхшы гаиләләрен хөрмәтләүгә багышланган тантаналы кабул итү булды.

Кабул итү Татарстан Республикасы Президенты Рөстәм Миңнеханов һәм аның хатыны Гөлсинә Миңнеханова исеменнән оештырылды. Чара ел саен Татарстан дәүләт бәйрәме – Республика көне алдыннан үткәрелә. Исегезгә төшерәбез, 8 ел эчендә әлеге чарада 400дән артык Татарстан гаиләсе катнашкан.

Бүген Татарстан Республикасы Президенты Рөстәм Миңнеханов «Технодинамика» АҖ генераль директоры Игорь Насенков белән очрашты.

Татарстан биш ел эчендә, Кече шәһәрләр һәм тарихи җирлекләрнең бөтенроссия конкурсында катнашып, җәмәгать киңлекләрен үстерүгә 2,5 млрд. сумнан артык акча откан. Бу хакта ТР Министрлар Кабинетында узган брифингта республикада шәһәр мохитен үстерү программалары кураторы Наилә Зиннәтуллина сөйләде.

Бүген Зәйдә реконструкциядән соң Россия Эчке эшләр министрлыгының Зәй районы буенча бүлеген ачу тантанасы булды. Чарада Татарстан Республикасы Премьер-министры Алексей Песошин, Татарстан Республикасы буенча эчке эшләр министры полиция генерал-лейтенанты Артем Хохорин, Россия Эчке эшләр министрлыгының Юл хәрәкәте иминлеге дәүләт инспекциясе башлыгы урынбасары вазыйфаларын вакытлыча башкаручы эчке хезмәт полковнигы Дмитрий Долматов, Зәй районы башлыгы Рәзиф Кәримов, шулай ук Зәй районы хокук саклау органнары җитәкчеләре катнашты.

Бүген Татарстан Республикасы Премьер-министры Алексей Песошин Зәй муниципаль районында булды. ТР вице-премьеры – авыл хуҗалыгы һәм азык-төлек министры Марат Җәббаров белән бергә, ул урып-җыю кампаниясенең барышы белән танышты һәм җирле авыл хуҗалыгы хезмәтчәннәре белән очрашты.
Рәсми Татарстан